
74 DR 31.10.2011 

 
■1650 

 Tuan Azan Ismail [Indera Mahkota]: Ada satu lagi, boleh? Terima kasih. 
Sebelum tamat perbahasan kita, saya hendak tanya satu perkara yang pada saya 
mustahak. Saya tidak tahu kepada pihak kementerian. Menteri beritahu tadi berkenaan 
jumlah hasil ataupun jumlah sumber mata kewangan yang boleh dijana daripada 
Kementerian Pelancongan.  

Adakah pihak Menteri juga mengandaikan sektor-sektor yang duduk di bawah 
kementerian lain seperti pelancongan sukan yang duduk di bawah Kementerian Belia 
dan Sukan, yang dikatakan boleh menjana sebanyak RM35 bilion. Adakah maklumat 
yang Menteri sebut tadi lebih kurang RM136 bilion itu ada termasuk kementerian-
kementerian lain? Sekiranya termasuk, apakah peruntukan itu juga dikira dari segi 
pelaburan yang kita salurkan melalui kementerian-kementerian yang berasingan itu 
ataupun Menteri mengambil kira keseluruhannya. Saya agak confuse sikit. Kalau boleh 
ada penerangan baiklah, terima kasih.  

Dato' Sri Dr. Ng Yen Yen: Terima kasih kepada Ahli Yang Berhormat. 
Semasa kita mengkaji sesuatu hasil pendapatan pelancongan, kita perlu ikut syarat-
syarat, United Nations World Tourism Organization (UNWTO). Di mana kita perlu lapor 
kepada mereka hasil kementerian kita, industri pelancongan Malaysia dan juga jumlah 
ketibaan pelancong, untuk mereka mengadakan sesuatu laporan sedunia. Dalam ini 
kita tidak masuk hasil dari pelancongan sukan, pelancongan kesihatan. Kita masuk 
penginapan, makanan, minuman, beli-belah dan pengangkutan. Oleh sebab itu, 
pendapatan yang betul akan lagi lebih daripada RM56.4 bilion. Ini sahaja mengikut 
syarat-syarat tertentu yang kita perlu lapor kepada UNWTO.  

Tuan Yang di-Pertua, sekali lagi saya ingin merakamkan setinggi terima kasih 
kepada pandangan, saranan dan teguran Ahli-ahli Yang Berhormat berkenaan. 
Kementerian ini akan mengambil mana-mana saranan, pandangan dan soalan yang 
tidak diperjelaskan ini. Kementerian akan mengambil catatan untuk tindakan susulan. 
Sekian. 

Timbalan Yang di-Pertua [Datuk Dr. Wan Junaidi bin Tuanku Jaafar]: 
Saya jemput Yang Berhormat Menteri daripada Kementerian Pertanian dan Industri 
Asas Tani.  

 

4.53 ptg.  

 Menteri Pertanian dan Industri Asas Tani [Datuk Seri Noh bin Haji Omar]: 
Terima kasih Tuan Yang di-Pertua. Bagi pihak Kementerian Pertanian dan Industri 
Asas Tani, saya mengucapkan terima kasih pada Ahli-ahli Yang Berhormat yang telah 
mengambil bahagian dalam perbahasan Bajet 2012, peringkat dasar yang menyentuh 
pelbagai perkara di bawah tanggungjawab MOA.  

 Seramai 30 orang Ahli Yang Berhormat telah mengambil bahagian dalam 
perbahasan Bajet 2012 peringkat dasar kali ini. Saya ucapkan terima kasih kepada 
Ahli-ahli Yang Berhormat yang telah memberikan pandangan untuk meningkatkan agro 
makanan di dalam negara kita.  

 Tuan Yang di-Pertua, isu yang pertama ialah isu benih padi sah. Yang 
Berhormat Arau, Yang Berhormat Jerai, Yang Berhormat Pokok Sena, Yang Berhormat 
Pendang, Yang Berhormat Ketereh dan Yang Berhormat Setiu telah membangkitkan 
isu-isu pelaksanaan benih padi sah seperti kekurangan bekalan, pelantikan syarikat 
pengeluar serta pemantauan daripada penilaian semula dasar pelaksanaan Insentif 
Benih Padi Sah.  

 Untuk makluman Ahli-ahli Yang Berhormat, kementerian melaksanakan 
program padi Insentif Benih Padi Sah bertujuan untuk meningkatkan pengeluaran padi 
dengan menggunakan benih padi yang berkualiti dan perintang terhadap penyakit padi 
serta mengurangkan risiko padi angin. Program Insentif Benih Padi Sah akan 
diteruskan pada tahun 2012.  

 

 

 



#1650 Tuan Azan Ismail [Indera Mahkota]: Ada satu lagi, boleh? Terima kasih. Sebelum tamat perbahasan kita, saya hendak tanya satu perkara yang pada saya mustahak. Saya tidak tahu kepada pihak kementerian. Menteri beritahu tadi berkenaan jumlah hasil ataupun jumlah sumber mata kewangan yang boleh dijana daripada Kementerian Pelancongan. Adakah pihak Menteri juga mengandaikan sektor-sektor yang duduk di bawah kementerian lain seperti pelancongan sukan yang duduk di bawah Kementerian Belia dan Sukan, yang dikatakan boleh menjana sebanyak RM35 bilion. Adakah maklumat yang Menteri sebut tadi lebih kurang RM136 bilion itu ada termasuk kementerian- kementerian lain? Sekiranya termasuk, apakah peruntukan itu juga dikira dari segi pelaburan yang kita salurkan melalui kementerian-kementerian yang berasingan itu ataupun Menteri mengambil kira keseluruhannya. Saya agak confuse sikit. Kalau boleh ada penerangan baiklah, terima kasih. Dato' Sri Dr. Ng Yen Yen: Terima kasih kepada Ahli Yang Berhormat. Semasa kita mengkaji sesuatu hasil pendapatan pelancongan, kita perlu ikut syarat- syarat, United Nations World Tourism Organization (UNWTO). Di mana kita perlu lapor kepada mereka hasil kementerian kita, industri pelancongan Malaysia dan juga jumlah ketibaan pelancong, untuk mereka mengadakan sesuatu laporan sedunia. Dalam ini kita tidak masuk hasil dari pelancongan sukan, pelancongan kesihatan. Kita masuk penginapan, makanan, minuman, beli-belah dan pengangkutan. Oleh sebab itu, pendapatan yang betul akan lagi lebih daripada RM56.4 bilion. Ini sahaja mengikut syarat-syarat tertentu yang kita perlu lapor kepada UNWTO. Tuan Yang di-Pertua, sekali lagi saya ingin merakamkan setinggi terima kasih kepada pandangan, saranan dan teguran Ahli-ahli Yang Berhormat berkenaan. Kementerian ini akan mengambil mana-mana saranan, pandangan dan soalan yang tidak diperjelaskan ini. Kementerian akan mengambil catatan untuk tindakan susulan. Sekian. Timbalan Yang di-Pertua [Datuk Dr. Wan Junaidi bin Tuanku Jaafar]: Saya jemput Yang Berhormat Menteri daripada Kementerian Pertanian dan Industri Asas Tani. 4.53 ptg. Menteri Pertanian dan Industri Asas Tani [Datuk Seri Noh bin Haji Omar]: Terima kasih Tuan Yang di-Pertua. Bagi pihak Kementerian Pertanian dan Industri Asas Tani, saya mengucapkan terima kasih pada Ahli-ahli Yang Berhormat yang telah mengambil bahagian dalam perbahasan Bajet 2012, peringkat dasar yang menyentuh pelbagai perkara di bawah tanggungjawab MOA. Seramai 30 orang Ahli Yang Berhormat telah mengambil bahagian dalam perbahasan Bajet 2012 peringkat dasar kali ini. Saya ucapkan terima kasih kepada Ahli-ahli Yang Berhormat yang telah memberikan pandangan untuk meningkatkan agro makanan di dalam negara kita. Tuan Yang di-Pertua, isu yang pertama ialah isu benih padi sah. Yang Berhormat Arau, Yang Berhormat Jerai, Yang Berhormat Pokok Sena, Yang Berhormat Pendang, Yang Berhormat Ketereh dan Yang Berhormat Setiu telah membangkitkan isu-isu pelaksanaan benih padi sah seperti kekurangan bekalan, pelantikan syarikat pengeluar serta pemantauan daripada penilaian semula dasar pelaksanaan Insentif Benih Padi Sah. Untuk makluman Ahli-ahli Yang Berhormat, kementerian melaksanakan program padi Insentif Benih Padi Sah bertujuan untuk meningkatkan pengeluaran padi dengan menggunakan benih padi yang berkualiti dan perintang terhadap penyakit padi serta mengurangkan risiko padi angin. Program Insentif Benih Padi Sah akan diteruskan pada tahun 2012.